ANUNTURI 





* Marti, 23 februarie, s-a împlinit un an de când 
ne-am despărţit pentru o vreme de sora noastră, Sa- 
lomeea, una din cele mai vechi în obştea Bisericuţei. 
Dumnezeu să o aşeze cu drepţii! 


+ Săptămâna aceasta, familia fraţilor Ionel şi Cor- 
nelia a fost greu încercată prin adormirea unicului 
fiu, Ştefan, la 40 ani. Dumnezeu să-i întărească, iar 
pe cel adormit să-l ierte! 


+ Săptămâna trecută s-a născut al doilea nepot al su- 
rorii losana, Ştefan-loan, iar sâmbătă a primit bo- 
tezul micuța Maria-Sofia, fetiţa Lorenei-Daniela. 
Nădejde și prilej de rugăciune pentru noi toţi. 

MASCA FIULUI MAI MARE 


Cuvânt al Părintelui Moise Aghioritul la 
Duminica Fiului Risipitor 





piciul acestei parabole îl oferă şi de 
această dată capricioşii, curioşii şi vicle- 
nii farisei, care se smintiseră, precum spu- 





„Purtarea neau, fiindcă Hristos stătea la masă împreu- 

fratelui mai nă cu păcătoşii. Nu puteau tolera sub niciun 

chip o asemenea legătură; nu le dădea voie 

pu FR mare trădea-  moralismul şi pietismul lor. Hristos stăruia 
Mărţişor de la Băița Zi rio că mai ales pentru cei păcătoşi venise — oare cel cumsecade se face foc şi pară, fratele es- 
Pai nu erau în stare sau nu voiau s-o priceapă? te gelos, cel socotit că urăşte plăcerile se 
goliciune Era, ei bine, un părinte care avea doi fii. U-  mâhneşte, este biruit de rău. Atât de mare îi 

lăunitrică, nul dintre ei, cel mai mare, părea a fi ascul- era mânia, că nici n-a vrut să intre în casă. 

„Citiţi mult, ca Dumnezeu să vă lumineze mintea.” dezechilibrul  tător, cuminte, binevoitor, de treabă. Cel DE Ş SR | 
Părintele Porfirie mic era, cum am zice astăzi, cam răzvrătit, Tatăl se inştiințează de starea fiului său mai 
STIRI sufletesc, un pic anarhist, destul de modernist, pro- mare şi iese să-l întâmpine pe drept, la fel 
i imaturitatea gresist, liberal, vrând să-şi trăiască propria-i cum 11 leşise inainte şi risipitorului, iese 
duhowni- viaţă. Şi-a cerut partea sa de avere, iar tatăl see le toată dragostea și al Ai 
Librăria nu i-a refuzat-o. Liberul arbitru dăruit de să-l induplece să intre şi să 1a parte la bucu- 
DR a cească, Dumnezeu este deplin şi desăvârşit. Res-  ria familiei pentru întoarcerea oii pierdute, 
Logos Hotărâri ale Sfântului Sinod PRON i pectul pe care îl acordă libertăţii şi voinţei a fratelui său. Nu reuşeşte însă să-l convin- 
ȘI Sf. Sinod al BOR a hotărât în această săptămână: A Ma tt iat omenești este uimitor. gă. Patima a pus stăpânire pe fiul mai mare 
ne recomandă - începerea demersurilor de canonizare a unor inimii.” | şi nu vrea sub niciun chip să intre şi să se 





Ș E | P „EPISOPUL 


mărturisitori şi mari duhovnici misionari români 
din timpul comunismului 

- în cadrul Facultăţilor de Teologie din Patriarhia 
Română se va acorda o atenţie sporită practicii 
liturgice referitoare la săvârşirea actului întreitei 
„afundări” din timpul slujbei Botezului, iar în fie- 


Ne vom îndrepta atenţia în altă parte, şi nă- 
dăjduiesc că nu mă veţi înţelege greşit şi îmi 
veţi ierta sinceritatea. În momentul întoar- 
cerii fiului risipitor, fratele său mai mare, 
care lucra la țarină, nu era acasă. Întorcân- 
du-se şi el istovit, observă o neașteptată 


veselească laolaltă cu ceilalţi. Persistă cu în- 
căpăţânare în refuzul său nejustificat. Devi- 
ne de neînțeles. Îşi spune cu durere obida. 
Devine revendicativ, cârcotaş, străin de 
dragostea frățească, gelos, pizmaş, împie- 
trit la inimă, insolent, lipsit de respect. Nu 


GRIGORIE LEU care protopopiat din cuprinsul Patriarhiei Româ- schimbare şi întreabă pe o slugă măruntă ce cedează la rugăminţile tatălui său. Se simte 

Episcopul Grigorie Leu ÎN VÂLTOAREA ne va fi organizată o consfătuire anuală cu preoții, se petrece. Acela, la rândul său, îi istoriseşte trădat, nedreptăţit, ofensat, rănit. Pilda se 
referitoare la săvârşirea corectă a fiecărei Sfinte totul cu de-amănuntul. Cel mai firesc ar fi încheie fără să ne spună dacă fiul mai mare 
ISTORIEI” Taine. fost să se bucure şi să alerge să-l îmbrăţişe- a intrat până la urmă în casă. Pesemne că 





„Episcopul Grigorie Leu a fost miracolul conştiinţei E- 
piscopiei Hușilor şi implicit al Bisericii, care ne-a salvat de 
la ignoranţa unei credinţe trăite în manieră mecanicistă, 
dacă avem în vedere toate cuvântările și pastoralele pline de 


Troiță pentru poetul Daniel Turcea 

In cimitirul mănăstirii Cernica, unde se odihneşte 
trupul lui Daniel Turcea, unul dintre cei mai mari 
poeţi creştini ai noștri, va fi așezată o troiță întru 
pomenirea sa. Troiţa a fost donată de biserica stu- 


ze, să ospăteze împreună şi să se veselească 
de întoarcerea neaşteptată și de o atât de 
mare binecuvântare. El însă, din contră, fa- 
ce o faţă posomorâtă. Dreptul se mânie, fiul 


nu. Dacă ar fi intrat, ni s-ar fi spus, fără în- 
doială. 


Tragică realitate! Copilul cel bun, ascultă- 





denţilor din Cluj prin pr. Ciprian Negreanu, iar pe 
una din părți poartă textul: „Eu am fost mort şi 
am înviat. Mi-e dor de Tine, Doamne!” 


nerv spiritual și naţional, adresate preoţilor şi credincioşilor 
din vremea sa; ne-a salvat de la disoluția curajului creştin şi 
derapajul în laşitate şi frică, atunci când (aproape) totul în 
jurul lui era în contrast sfidător cu principiile de demnitate 
şi verticalitate spirituale umane.” (PS Ignatie al Hușilor) 


4 martie: 
SF. GHERASIM DE LA IORDAN (475) 


Lavra întemeiată de Sf. Gherasim se găseşte în deşertul Iordanului, între Ierihon şi locul bote- 
zului Domnului, unde se spune că au poposit Maica Domnului cu Pruncul si Dreptul Iosif, în 
timpul fugii în Egipt. Sihaştrii petreceau tot timpul în chilie, rugându-se şi împletind coşuri, şi venind cu toţii la bise- 
rica mănăstirii doar sâmbăta şi duminica, când se împărtăşeau cu Sf. Taine şi luau o masă comună, singurul prilej cu 
care mâncau mâncare gătită şi puteau să bea puţin vin. Sf. Gherasim ducea o viaţă încă mai aspră decât monahii din 
jurul său: în Postul Mare, se retrăgea în adâncul pustiei, și ţinea post negru, luând doar Sfânta Impărtăşanie. 








Aşteptăm întrebările, sugestiile şi eventualele colaborări pe adresa 
revista.maximina(Ogmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 





tor, cuminte și liniştit al familiei se 
vădeşte îndărătnic, gelos, ipocrit, în- 
verşunat şi urâtor de frate. Ascundea 
o patimă, se juca de v-aţi ascunselea, 
purta o mască, avea autosuficienţă, 
încredere în sine, pretenţii. Nu avea 
smerenie şi nici dragoste. Era, lucru 
înfricoşător, lipsit de pocăință. Era 
mai desfrânat decât fiul desfrânat. In 
ultimă instanţă, el este risipitorul. 
Vădeşte ceva din mentalitatea farise- 
ului din parabola anterioară. Fariseii 
se sminteau de atitudinea lui Hristos 
faţă de păcătoşi. li deranja și nu-şi 
ascundeau deloc împotrivirea. 


Fiul mai mare, iubiţi fraţi, este o fi- 
gură extrem de tragică. Luaţi amin- 
te, vă rog. Cere răsplată pentru mun- 
ca sa. Se laudă cu statura sa morală şi 
se simte incomparabil mai bun decât 
fratele său. Nu este dispus câtuşi de 
puţin să ia parte la bucuria tatălui 
pentru întoarcerea fiului pierdut. 
Purtarea fratelui mai mare este de 
neconceput, neomenoasă, şi îi trădea- 
ză marea goliciune lăuntrică, dezechi- 
librul sufletesc, imaturitatea duhov- 
nicească, împietrirea inimii. Iubirea 
tatălui n-a avut asupra sa nicio 
înrâurire. N-a ucenicit la dra- 
gostea tatălui său. Evenimentele 
l-au luat prin surprindere, l-au de- 
mascat, l-au arătat gol de orice virtu- 
te. 


În ultimă instanţă, avem doi fii risipi- 
tori. Primul, cel mai tânăr, se pocă- 
ieşte şi se întoarce acasă cu lacrimi. 
Al doilea, în chip neaşteptat, se dove- 
deșşte a fi risipitor fără să fi plecat de- 
loc de acasă. Risipeşte în propria-i o- 
gradă, în cugetul său, face din inima 
sa peşteră de tâlhari. Tocmai cel 
de-al doilea nu intră în casă deloc. 
Păcat! Singur s-a nedreptăţit, singur 
s-a osândit, s-a izolat, s-a înecat în 
propriile-i gânduri întunecate. 


Deasupra celor doi fii este tatăl iubi- 
tor. Intreaga sa înfăţişare este nespus 
de mișcătoare şi provoacă străpunge- 
re. Respectă libertatea amândurora. 
Nu oropseşte pe nimeni. Nu insistă. 
Nu strigă. Nu ameninţă. Așteaptă cu 
nădejde. Aleargă primul să-l îmbră- 
țişeze pe cel care se întoarce cu pocă- 
inţă. Bucuria sa este nemăsurată, du- 
pă cum nemăsurată îi este şi întrista- 
rea pentru îndărătnicia fiului său mai 
mare. Fie ca această icoană a dragos- 
tei desăvârşite a Părintelui nostru Ce- 


resc să ne rămână neștearsă din su- 
flet. Imaginea unui Dumnezeu 
sever, mânios, clocotitor, răzbu- 
nător nu este ortodoxă. 


Fiul cel mare avea și părţile lui bune. 
Cu toate acestea, n-avea dragoste. A- 
ceastă lipsă fundamentală îi răpea și 
câştigul pe care l-ar fi putut avea din 
faptele lui bune. Un om al lui Dum- 
nezeu nu poate fi lipsit de dragoste. 
Fără dragoste, credinţa şi viaţa curată 
nu sunt de-ajuns. Lipsa dragostei l-a 
împiedicat pe fiul mai mare să se bu- 
cure că fratele său cel mort a înviat şi 
cel pierdut s-a aflat. Se întoarce chiar 
împotriva tatălui său. Il socoteşte ne 
-drept,  nesocotit, exagerat, mână 
spartă şi părtinitor. Doreşte să-l aibă 
la cheremul lui pe tatăl său. Nu vrea 
să fie condus, ci el să conducă. Nici 
nu-i trece prin minte măcar că el în- 
suşi are nevoie de pocăință, că are ne- 
voie de dragoste, căci dacă Dumne- 
zeu S-ar purta aspru cu el, atunci s-ar 
prăbușşi cu totul. 


Nefericitul fiu mai mare uită că tatăl 
său este cu adevărat dragoste, dra- 
gostea în sine, bunătatea în sine, şi că 
dreptatea lui este diferită de cea a 
oamenilor. Nu a priceput, atâția ani, 
ce fel de tată are. Se întâmplă câteo- 
dată, iubiţi fraţi, să trăim ani de zile 
în Biserică şi să nu avem habar des- 
pre ce anume este vorba. Să rămâ- 
nem la formele şi tiparele exterioare, 
şi nici măcar să nu bănuim adâncul, 
esenţa. Se prea poate ca nici noi să nu 
fi simţit încă, în adâncul inimii noas- 
tre, ai Cărui Tată suntem, și să rămâ- 
nem nişte creştini de suprafaţă, văi- 
căreți, neatenţi, scolastici şi pe de-a- 
ntregul tipicari. 


Ar fi prea îndrăzneţ din partea mea 
să întreb: Oare noi de partea căruia 
dintre cei doi fii ne găsim? A celui 
mai tânăr sau a celui mai mare? Să ne 
cercetăm cu tot curajul şi cu seriozi- 
tate pe noi înşine. Să nu ne grăbim să 
răspundem. Să nu vă închipuiţi că 
răspunsul este ușor. Uneori ne aflăm 
de o parte, alteori de cealaltă. O dată 
îl personificăm sau îl reprezentăm pe 
unul, altă dată pe celălalt. De aceea, e 
nevoie de luare-aminte și de rugăciu- 
ne, ca Dumnezeu să ne lumineze să 
discernem care este starea noastră 
duhovnicească. Avem nevoie de lumi- 
nare pentru a vedea cu limpezime 
cine suntem cu adevărat. Sf. Grigorie 





Palama, predicatorul înflăcărat al 
Harului şi al Luminii nezidite, se ruga 
neîncetat: „Doamne, luminează-mi 
întunericul!”. Este nevoie de o ati- 
tudine conştientă, autocunoaş- 
tere, stăpânire de sine şi curaj 
ca să ne privim în faţă pe noi în- 
şine şi să înfruntăm această i- 
magine fără a ne înfricoşa. Vom 
îndura priveliştea goliciunii noastre 
duhovniceşti sau o vom lua la sănă- 
toasa, lansându-ne într-o activitate 
oarecare, fie ea şi bună, ca să ne amă- 
gim pe noi înşine că, vezi Doamne, 
facem ceva şi avem de oferit ceva? 
Suntem pregătiţi să înfruntăm vacui- 
tatea şi sărăcia noastră lăuntrică, pe 
care ne-am acoperit-o cu câteva zor- 
zoane de cunoştinţe şi bune purtări, 
cu care reuşim uneori să-i inducem în 
eroare pe oameni? Înfruntarea pro- 
priului „eu” cere bărbăţie. Dacă fiul 
cel mic ar fi făcut acest lucru mai de- 
vreme, n-ar fi fost dus în acea ţară în- 
depărtată a foametei şi a roşcovelor. 
Dacă cel mare s-ar fi cercetat pe sine 
la vreme şi într-un chip autentic, ar fi 
descoperit înlăuntrul său rădăcinile 
patimilor care l-au făcut să rămână 
străin de Mirele Hristos... 


În cele din urmă, un desfrânat se po- 
căieşte și devine sfânt, şi se face praz- 
nic pe pământ și în cer, şi bucurie 
pentru întreaga Biserică. La fel, un 
drept făţăreşte sfinţenia, se umple de 
o falsă sfinţenie, își închipuie că este 
ceva şi are pretenţii la recunoaştere şi 
respect — şi tocmai el este risipitorul, 
nepocăitul, care nu ia parte la bucuria 
celorlalți şi suferă amarnic în singu- 
rătatea egoismului său. 


Nu-i condamnaţi cu uşurinţă pe risi- 
pitori. Nu vă grăbiţi să recunoaşteţi 
lesne sfinţi; sfinţii cei mincinoşi în- 
șală şi se prăbuşesc. Avem nevoie mai 
ales de pocăință, de pocăință curată, 
ca să avem sfințenie adevărată. Bra- 
țele părintești îi aşteaptă de-a pururi 
deschise pe toţi cei ce s-au pocăit, ca 
să-i îmbrăţişeze, să-i îmbrace în hai- 
nă luminoasă, să-i încalţe cu încălţă- 
minte de trainică pace, să le pună în 
deget inelul de mult preţ, să-i trimită 
în lume să vestească măreţia dragos- 
tei dumnezeieşti. Cuviosul vameş şi 
sfântul risipitor asta fac. Vorbesc prin 
fapte despre pocăinţa adevărată, des- 
pre sfinţenia de viaţă purtătoare. Să 
le călcăm pe urme, ca să trăim Raiul 
de pe-acum... 





Din Patericul Sfântului Sava 


Nimic nu e mai rău decât răsfăţul pântecelui, şi nici mai ruşinos - fiindcă el face sufletul trupesc, el 
întunecă inima, el nu-i îngăduie a căuta la poruncile lui Dumnezeu. 








Pe numele ei adevărat Albotă Ma- 
ria, a rămas în memoria mea, apro- 
ximativ, din anii '62-63, când aveam 
6-7 ani, şi mergeam „cu colacu” la 
familia lor de Paşti şi de Crăciun. Eu 
trebuia să zic la intrare “Hristos a 
Inviat!” sau "Hristos S-a Născut”, în 
funcţie de sărbătoare (uneori le mai 
încurcam, dar mătuşa mă corecta cu 
glasul blând). Era o persoană nu 
prea înaltă, dar cu ochi pătrunzători 
şi plină de linişte. Pe măsura trecerii 
anilor, am întrebat-o odată: 


- Ce mai faci, mătuşa Uţa? Şi ea mi- 
a răspuns cu nişte cuvinte care mi- 
au rămas în minte: 

- Bine-o fost cu binele, şi acum... om 
duce-o noi cumva şi cu sărăcia. 


Abia se terminase „măreaţa” colecti- 
vizare şi le-au luat tot (pământul, 
caii, căruţa, uneltele,... inclusiv re- 
zervele din pod). Apoi, s-a întâmplat 
să aflu, de pe poziţia unui copil, că 
mătușa a fost scoasă afară din biseri- 
că. Simţeam că era ceva nedrept, dar 
abia mai târziu mi-a spus maica 
(bunica) ce s-a întâmplat. Era un 
grup, alcătuit din câteva zeci de fe- 
mei şi vreo „n'-sprezece bărbaţi, 
care îşi ziceau „ostaşi” şi erau primii 
la Sf. Liturghie duminica, iar înainte 
de Vecernie veneau cu o oră şi jumă- 
tate mai devreme în biserică şi cân- 
tau cântări de la „Oaste”. Unele fe- 
mei aveau copii căzuţi pe front şi așa 
se mai „mângâiau”. Tovarăşul secre- 
tar de partid (nu doresc să dau nu- 
me) a rezolvat-o cu bărbaţii destul 
de ușor să nu mai meargă, prin tot 
felul de ameninţări, dar cu femeile a 
fost mult mai greu, şi nu „i-a mers” 
nicicum. Atunci l-a contactat pe „po- 
pa” satului şi l-a pus pe el să le o- 


Chipuri din trecut 





MĂTUŞA UŢA 


Motto: Din colţul amintirilor „fără minte”, 
Persoane dragi răsar mereu mainte-mi. 


prească de la astfel de manifestări 
retrograde în acele vremuri lumi- 
noase, pe care partidul comunist le 
promitea. Şi astfel, acesta a încuiat, 
pur şi simplu biserica și ele au deve- 
nit un fel de „înapoiatele” satului şi 
„duşmancele” mersului înainte al 
societăţii, deşi copii unora erau în 
pământul de la cotul Donului (am să 
revin cu un astfel de caz în viitor). 


După această dureroasă încercare, 
mătuşa mergea în cele patru posturi 
la Mănăstirea Bodrog pentru spova- 
dă şi împărtăşanie. Ea trăia împreu- 
nă cu fiul său, nora, nepotul şi soţia 
acestuia, în două case zidite faţă-n 
faţă, după un model mai vechi, îndă- 
tinat din satul natal. Intr-una din 
zile, mă opreşte pe uliţă soţia nepo- 
tului ei şi-mi zice: 


- Mirceo, să ştii, că tuşă-ta asta, 
este rea şi încăpățânată!! 

- Da, de ce, Anişoaro?!! 

- Păi, îți spun io că, de când i-o slă- 
bit vederea şi îi duc sara mâncarea, 
nu mai mâncă până nu-i citesc o ca- 
tismă din Psaltire. 

- Da”, asta-i bine, zic eu... 

- Da, răspunde ea, dar vreau și io să 
mă grăbesc la televizor, şi când sar 
peste nişte rânduri, ea mă-ntoarce 
înapoi, şi nu mă lasă până n-o ter- 
min, cum trăbă!! Nu ştiu de când,... 
da” baba asta ştie Psaltiria şi Sf. Li- 
turghie dân cap, şi pă motiv că nu 
vede, ne pune şi pă mine şi pă noră- 
sa să-i citim tătă sara. 

- Poate că aşa-i cu „bătrânii”, răs- 
pund eu, dar în sinea mea m-am 
bucurat. 


După o vreme, aflu că mătușa Uţa a 
murit. Tot nepoata ei, mă anunţă că 
vrea să-mi spună ce-o pățit. 


- Fii atent, ne-o pus să chemăm pe 
părintele din sat, de data asta, aca- 
să la noi, s-o spovedească şi împăr- 
tășească, şi aşa am făcut. După ce-o 
sosit părintele, noi am ieşit afară şi 
am aşteptat cât o trebuit. Și dup-o 
vreme, o deschis părintele uşa şi o 


zis că putem intra. Stând acolo toți, 
odată, de pe pat, tuşa Uţa, ne anun- 
ță că: 


„Au sosit. Sunt patru persoane, îm- 
brăcate în alb printre voi!” 


Noi, dragă Mirceo, ne-am speriat şi 
ne-am uitat prin cameră, dar nu 
am văzut pe nimeni. Atunci tuşa U- 
ţa o zâmbit şi-o zăâs, să ne liniştim 
că pentru ea au venit. Şi-o mai zâs 
către mine şi nora ei: 


„Să nu vă opriţi, din ceea ce făceam 
noi în fiecare seară!” 


Da, da, am răspuns,... apoi nici 
măcar nu a deschis gura, ci a ridi- 
cat bărbia şi a murit. Aşa spărietu- 
ră am tras toți cinci din cameră,... 
că abia ne-am revenit. 


La slujbă am asistat cu o inimă împi- 
etrită şi nedumerită, când am văzut 
ce laudă îşi arogă vorbitorul pentru 
experienţa trăită și ce exemplu pozi- 
tiv era dată mătuşa pentru modelul 
de viaţă şi sfârşitul creştinesc avut. 


Dar, dar, ... dar la sfârşit, în drum 
spre casă, încet-încet, mi-au apărut 
înaintea ochilor inimii, viaţa ei... Cu- 
vintele ei, purtarea ei,... blândeţea și 
bucuria €i,... ştiind că a cerut-o de 
mii de ori prin Psalmul 50 (...dă-mi 
mie bucuria mântuirii Tale, şi cu 
duh stăpânitor mă întăreşte...) şi 
cred că a primit ce a cerut. Inchi- 
zând uşa la curte, am luat-o direct 
spre curtea cealaltă, „a animalelor” 
și ascuns după şopru, am tras „o 
plânsă”, în timp ce mintea recapitula 
într-una: „Bine-o fost cu binele, şi 
acum,... om duce-o noi cumva şi cu 
sărăcia”,... „scoasă afară din biseri- 
că”, numită „rea şi încăpățânată” şi 
lăsând cu limbă de moarte: „Să nu 
vă opriți, din ceea ce făceam noi în 
fiecare seară !” 


Conf. Univ. Dr. Mircea Buta 


doi fraţi și două surori ai episcopului 
au întocmit o plângere adresată Pro- 
curaturii de pe lângă Tribunalul 
Huşi, solicitând deschiderea unei 
anchete asupra morţii fratelui lor în 
condiţii şi împrejurări neclare, însă 
procurorul-şef nu a putut fi găsit în 
acele zile. Ulterior, semnatarii au fost 
arestaţi. 


După 70 ani... 


În septembrie 2018, PS Ignatie, epis- 
cop al Huşilor, a purces la lămurirea 
acestei morţi suspecte, după ce, în 
anii imediat următori Revoluţiei, ru- 
de ale episcopului martir încercaseră 
fără rezultat să obţină începerea unei 
anchete. PS Ignatie a adunat declara- 
țiile şi mărturiile din epocă, inclusiv 
cuvintele spuse de către însuși Grigo- 
rie Leu, şi pe baza acestora a solicitat 
oficial deshumarea osemintelor epis- 





copului Grigorie Leu, lucru ce s-a 
realizat de către o echipă a Institutul 
de Investigare a Crimelor Comunis- 
mului şi Memoria Exilului Româ- 
nesc, alături de reprezentanţi ai Par- 
chetului militar şi medici legiști. Este 
prima cerere făcută de un ierarh al 
Bisericii, prin care se cerea confirma- 
rea sau infirmarea otrăvirii episcopu- 
lui de Huşi. Cu această ocazie, Par- 
chetul a luat o bucăţică din oasele 





ierarhului, ducând-o la analiză şi 
promițând că va reveni curând cu 
rezultatul investigaţiilor.  Ierarhul 
martir a fost apoi reîngropat cu toată 
cinstea cuvenită. 


Din păcate, până azi nu a fost dat un 
raport cu privire la rezultatele anali- 
zelor. Din surse interne neoficiale am 
aflat că analizele au confirmat otrăvi- 
rea episcopului Grigorie Leu, însă 
documentul care să ateste acest lucru 
nu a fost dat publicităţii. Episcopia 
Huşilor a avut grijă între timp să facă 
parastase în fiecare an şi să scoată o 
carte importantă despre viaţa episco- 
pului martir. Incă se aşteaptă răs- 
punsul autorităţilor... Un raport ofi- 
cial care să confirme otrăvirea ierar- 
hului ar însemna un adevărat cutre- 
mur şi poate un precedent pentru 
clarificare altor morţi din rândul ie- 
rarhilor şi preoţilor Bisericii. 





Este perioada dintre 


noaşterii ştiinţifice. 


Renaștere şi timpu- CURS DE SUPRAVIEȚUIRE ORTODOXĂ (IV) Principiile care încep 


rile moderne, numi- 
tă perioada clasică a 
Europei. Nota domi- 
nantă a acestei epoci 
este vederea ştiințifi- 
că asupra  lu-mii. 
Știința şi religia raţională par a fi de 
acord că totul este bun în lume. Este 
vremea unei înfloriri fără precedent a 
artelor în Occident. 


Se redescoperă omul naturii, sub 
forma unui nou umanism, având la 
bază renaşterea gândirii şi artei păgâ- 
ne a Antichității, iar Dumnezeu este 
împins şi mai în fundal decât o făcuse 
Renaşterea. Ştiinţa înlocuiește teolo- 
gia, ca fiind standardul cunoaşterii. 
Iar studiul naturii şi legilor ei este cel 
mai important obiectiv al căutărilor 
intelectuale din acele timpuri. 


Creştinismul nu este alungat, ci lăsat 
în umbră de ştiinţă, noua regină. 
O-mul din Iluminism credea în Dum- 
nezeu, a Cărui existenţă o putea de- 
monstra raţional, iar religia era una 
naturală, respectiv totul poate fi ex- 
plicat prin ştiinţă. Lumea era văzută 
ca o mașină vastă, în perpetuă mişca- 
re, ce putea fi descrisă matematic în 
amănunt, respectiv un univers per- 
fect or-donat și plin de armonie, aşe- 
zat nu pe baze ierarhice, ca în Evul 
Mediu sau în gândirea ortodoxă, ci ca 
sistem u-niform matematic. 


De asemenea, acum este vremea en- 
ciclopediilor (în special în Franţa). Se 
dorea adunarea întregii ştiinţe şi cu- 
noştințe umane într-o singură carte, 
ordonată alfabetic. Aşadar fiecare su- 
biect este încadrat în câteva rânduri 


alcătuit de fericitul întru pomenire 
părintele nostru SERAFIM ROSE sunt: 


-ILUMINISMUL- 





şi cuprins în paginile unui singur vo- 
lum, unde putea fi găsit cu uşurinţă. 
Puteai să afli despre un singur lucru 
din această carte şi să ignori tot restul 
cunoştinţelor. Această idee de enci- 
clopedie este de fapt un fel extrem de 
fragmentar de cunoaştere. 


Oamenii de știință de atunci credeau 
că în scurt timp vor putea afla toate 
definițiile şi legile după care se con- 
duce lumea şi natura, ca atare cu- 
noaşterea va atinge un sfârşit, prin e- 
puizarea ei. În această sinteză, ideea 
de natură înlocuieşte de fapi pe 
Dumnezeu, Îl înlătură din poziţia 
centrală, chiar dacă Acesta încă nu a 
fost dat deoparte cu totul, aşa cum s- 
a petrecut ulterior. Natura stăpâneşte 
viaţa omului, tainele ei sunt descope- 
rite, iar Dumnezeu, deși încă în Ce- 
ruri, nu mai are mare lucru de făcut, 
atâta vreme cât cunoaşterea ştiinţifi- 
că împinge lumea mai departe. Gân- 
ditori ca Spinoza, Leibnitz sau Des- 
cartes se concentrează pe ideea de 
sisteme paralele — mintea şi materia, 
amândouă îndumnezeite. 


În această epocă, Occidentul este cu- 
prins de un optimism puternic. Dacă 
cei din Evul Mediu vedeau orice eta- 
pă de după Antichitate ca un declin în 
ce priveşte gândirea şi arta, omul din 
Iluminism considera că abia pe tim- 
pul său lumea se găsea pe o curbă as- 
cen-dentă, odată cu expansiunea cu- 


să domine gândirea 
libertatea şi 

egalitatea, în primul 

rând economică, soci- 

ală şi intelectuală. Se 
dorea pacea în lume ca fundal al unei 
mai prospere organizări a societăţi- 
lor. Știința era motorul care îm- 
pingea lumea, iar prin ea, se consi- 
dera că bolile vor dispărea şi viaţa 
omului va putea fi prelungită. Ni se 
par cunoscute toate aceste argumen- 
te, nu-i aşa? Deşi mai naive decât cele 
din zilele noastre, a-ceste argumente 
constituie elementele unui limbaj 
comun cu al nostru, ca-re încearcă să 
dovedească orice prin ştiinţă şi raţiu- 
ne. 


Pe de altă parte, conţinutul credinţei 
se modifică în Iluminism. Apar noi 
idei religioase. Aceasta deoarece reli- 
gia este măsurată şi catalogată ca şi 
știința, cu aceleaşi instrumente: stu- 
diul exterior al lumii exterioare. Apa- 
re ideea de religie „rezonabilă”, adică 
fără pedepse şi răsplată, fără Taine, ci 
doar o religie a unor cetăţeni mai 
buni din punct de vedere moral. Un 
pastor anglican al epocii sintetizează 
cele de mai sus: „Nimic din Evanghe- 
lie nu este contrar științei, dar nici nu 
se_ situează deasupra ei; nu putem 
numi taină nicio doctrină creştină”. 
Așadar religia se reduce la ceva pur şi 
simplu natural. Un fel de sistem raţi- 
onal filosofic, care face apel doar la 
bunul simţ. Ca reacţie la această de- 
naturare, apar mișcările sectare pie- 
tiste, metodiste, care îşi bazează reli- 
gia pe sentiment. (va urma) 











fântul Nicolae Planas s-a născut 

în insula Naxos, în anul 1851, 
din părinţi binecredincioşi. Din fra- 
gedă pruncie a avut o înclinaţie spre 
cele duhovniceşti. La vârsta de 28 
de ani s-a căsătorit, dobândind un 
copil, dar a rămas văduv la scurt 
timp. 





După hirotonia întru preot, în anul 
1884, vreme de 50 de ani a slujit 
zilnic Sfânta Liturghie, ani întregi 
purtând cu sine pomelnicele primite 
în fiecare zi. A primit de la Dumne- 
zeu darul înainte vederii și al facerii 


de minuni. Adeseori copiii îl vedeau 
mergând prin aer, ridicat de la pă- 
mânt. 


A adormit la vârsta de optzeci şi doi 
de ani, dar trupul său a rămas nepu- 





Sr. NICOLAE PLANAS, 
ocrotitorul 


celor căsătoriţi 
(2 martie) 





trezit, răspândind bună mireasmă şi 
săvârşind mulţime de minuni celor 
ce i se roagă cu credinţă. 


Sf. Nicolae Planas este considerat 
ocrotitorul celor căsătoriţi şi al tine- 
rilor care doresc să se căsătorească. 
Oamenii din obştea bisericii Sf. loan 
Vânătorul — una dintre bisericile 
unde a slujit Sf. Nicolae Planas, bi- 
serică unde se află şi astăzi moaştele 
Sfântului, dau mărturie că multe 
femei care aveau certuri în familie, 
mergând la mormântul părintelui 
Nicolae şi luau câteva frunze bine- 





mirositoare de pe mormânt, cu care 
tămâiau casele şi rugându-se, pacea 
revenea după credinţa lor. 


De asemenea, nenumărate sunt tă- 
măduirile care se săvârşesc prin 
mijlocirile Sfântului Nicolae. O rudă 
a sa suferea de dureri cumplite de 
reumatism, neavând odihnă nici 
ziua, nici noaptea. Fiind pe patul de 
suferinţă şi rugându-se sfântului, a 
cerut să i se aducă o rasă a părinte- 
lui, pe care luând-o în braţe, s-a iz- 
băvit îndată de dureri. 


Dar Sfântul Nicolae, nu vindecă 
doar trupurile celor bolnavi, ci şi 
sufletele. O fetiţă bolnavă sufleteşte, 
ce pleca noaptea de acasă, pricinu- 
ind multă durere părinţilor săi, s-a 
cuminţit, înţelepţindu-se degrabă, 
după ce au pus peste ea rasa Sfântu- 
lui. 


Toată viaţa Sfântului Nicolae a fost 
plină de fapte mai presus de fire, 
care nu au încetat nici după adormi- 
rea sa, atunci când este chemat cu 
credinţă şi cu dragoste. 


Să avem rugăciunile lui! 
I.G. 





Sf. loan Casian 





(20 februarie) 


CUVANT DESPRE PRIETENIE 


Există un fel de dragoste care nu 
dispare, fiindcă nu ia naștere nici 
din cunoştinţe, nici din raporturile 
de serviciu sau de câștig, nici din 
rudenie, nici din alte motive, ci nu- 
mai din asemănarea virtuţilor. 
Aceasta este cea pe care nicio în- 
tâmplare n-o micşorează, pe care 
nu numai că nu poate s-o descom- 
pună sau s-o distrugă depărtarea 
în timp sau spațiu, dar nici măcar 
moartea n-o sfărâmă. Aceasta este 
adevărata prietenie, care creşte din 
dubla desăvârşire și virtute a prie- 
tenilor, a cărei legătură n-o rupe 
nici felurimea dorințelor, nici con- 
trarietatea voinţelor. Dar ştim că 
mulţi, care preţuiesc acest simţă- 
mânt și care s-au împrietenit prin 
dragostea arzătoare pentru Hris- 
tos, n-au putut să păstreze neîn- 
treruptă prietenia lor. Deşi înce- 
put pe bune temeiuri, sentimentul 
acesta n-a putut fi menţinut la ace- 








eași înălțime şi a devenit vremel- 
Nic, pentru că nu era hrănit cu o 
virtute egală din amândouă 
părţile, ci numai din dorinţa unu- 
ia singur. O astfel de legătură, ori- 
cât de caldă şi de frumoasă, este 
sortită să se rupă până la urmă, 
slăbiciunea de suflet a celuilalt. 
Slăbiciunile celor ce nu caută cu a- 


devărat sănătatea desăvârşirii, chi- 
ar dacă sunt suportate cu răbdare 
de ce tari, ele nu sunt tolerate de 
cei slabi. Ei sunt întocmai cu aceia, 
care, bolnavi de stomac, îi învinu- 
iesc şi pe bucătari, și pe servitori 
de nepăsare. Oricâtă grijă ar avea 
cei ce-i slujesc, ei pun pe seama 
celor sănătoși pricinile tulburării 
lor, fără să bage de seamă că sunt 
în ei înşişi cauzele îmbolnăvirii. De 
aceea legătura prieteniei adevăra- 
te şi de nezdruncinat se întemeia- 
ză pe egalitatea de virtuți, şi dintr- 
o parte, şi din cealaltă, căci „Dom- 
nul face să locuiască în aceeași 
casă cei cu acelaşi suflet.” Şi de a- 
ceea dragostea poate rămâne ne- 
stricată numai în aceia care au 
aceleaşi gânduri şi aceeaşi vo- 
inţă, acelaşi punct de vedere 
în a voi sau a nu voi ceva. 








Cei patru stâlpi ai anului 2021 





|): ce nu dai cu împrumut Dom- 
nului, Care îţi întoarce sigur da- 
toria, adăugând multă dobândă? 
Poate pentru că trebuie să aştepţi 
mult până să primeşti înapoi ce ai 
dat. Dar să ştii că Domnul nu ne dă 
bunătăţi numai în cer, ci şi pe pă- 
mânt. Amintiţi-vă ce spune El In- 
suşi: Căutaţi mai întâi împărăția lui 
Dumnezeu şi dreptatea Lui şi toate 
acestea (adică bunătăţile pămân- 
teşti) se vor adăuga vouă (Mt. 6, 
33). De altfel, cu cât trece mai mult 
timp de la momentul în care am dat, 
până când primim înapoi, cu atât 
mai mare este dobânda noastră. lată 
de ce oamenii care împrumută bani, 
îi preferă pe cei care vor ţine banii o 
perioadă mai lungă de timp, ca să 
primească dobândă mai mare. Aşa- 
dar, atunci când este vorba de oa- 
meni, nu numai că nu dorim să ni se 
dea înapoi repede banii pe care i-am 
dat cu împrumut, dar suntem mul- 
țumiţi dacă aceia întârzie. De ce, 
dar, atunci când este vorba de 
Dumnezeu, suntem atât de mici la 
suflet? 


Fără să facem milostenie, nu ne pu- 
tem mântui. Lucrul acesta este vădit 
şi de pilda celor zece fecioare, în care 
Domnul aseamănă Împărăţia ceruri- 
lor cu o nuntă, iar pe oameni îi asea- 
mănă cu zece fete, toate fecioare, ca- 
re luând candelele lor, au ieşit să-l 
întâmpine pe mire. Atunci, la nuntă, 
adică în Împărăţia cerească, vor in- 
tra numai cei care, asemenea celor 
cinci fete înțelepte, vor avea candele- 
le credinţei aprinse cu uleiul milos- 
teniei. Cei care nu au făcut miloste- 
nie vor rămâne afară din rai, chiar 
de ar fi împodobiţi cu marea virtute 
a fecioriei. De ce în acest caz, Dom- 
nul nu vorbeşte şi despre alte moda- 
lităţi de mântuire, în afară de milos- 
tenie? Pentru că El nu osândeşte 
păcatul, ci inima împietrită; nu-i o- 
sândeşte pe cei păcătoşi, ci pe cei ca- 
re nu se pocăiesc pentru păcatele 
lor. Li va osândi pe cei cu inima îm- 


MILOSTENIA (II) 


Cuvânt al Sf. loan Gură de Aur 


pietrită, pentru că au un mijloc 
atât de bun pentru mântuire — 
vorbesc despre milostenie, prin 
care se iartă multe păcate —, 
iar ei nu se folosesc de el. 


Banii nu îi câştigi ca să-i cheltuieşti 
pe plăceri, ci ca să-i ajuţi pe ceilalți. 
Sau poate crezi că ceea ce ai este al 
tău? Nu. Chiar dacă ai câştigat totul 
prin muncă cinstită sau chiar dacă ai 
primit banii moștenire de la tatăl 
tău, averea ta este a lui Dumnezeu, 
Care ţi-a încredinţat-o ca să o folo- 
seşti potrivit legilor sfinte. Adică să 
ţii pentru tine doar ce ai nevoie şi 
restul să dai săracilor. De aceea, nu 
trece nepăsător pe lângă oamenii să- 
raci, nu îi ocoli şi să nu-ţi fie ruşine 
să-i ajuţi. Lui Hristos nu Li este ru- 
şine să primească milostenia ta, pe 
care o faci prin oamenii săraci, iar ţie 
îți este rușine să-ţi întinzi mâna şi să 
dai câţiva bănuţi. Nu este aceasta o 
ruşine şi mai mare? Dacă şi pentru 
un pahar de apă rece pe care îl dai, 
Dumnezeu te va răsplăti (Mt. 10, 
42), gândeşte-te ce răsplată vei primi 
dacă vei fi generos cu săracii. 


Știu că ai mai auzit de multe ori 
aceste cuvinte şi alte asemenea. Dar 
de câte ori le-ai pus în lucrare? De 
câte ori ai făcut binele? Intre atâ- 
tea vânzări, cumpărări şi 
schimburi pe care le-ai făcut, 
de câte ori ţi-ai cumpărat mân- 
tuirea prin milostenie? Nu este o 
nebunie ca atunci când cumperi un 
ogor, să îl vrei pe cel mai roditor, iar 
atunci când trebuie să cumperi cerul, 
adică să dobândeşti un ogor al tău în 
țara veşnică a lui Dumnezeu, tu să 
alegi pământul, care într-o zi nu va 
mai exista? Spune-mi, dacă ai şti că 
oraşul nostru peste un an va fi dis- 
trus, dar nu şi alt oraş, unde ţi-ai zidi 
casa: în acest oraş sau în altul? In 
altul, fără îndoială. Ei, atunci nu zidi 
în această lume palate, care peste o 
vreme vor cădea şi se vor face una cu 
pământul. Dar ce tot spun? Inainte 





„Dumnezeu nu osândește păcatul, ci inima împietrită.” 


ca acestea să fie distruse, tu însuţi 
vei muri şi vei merge la iad. 


Cine umblă după avere are mereu 
nevoie de bani. Cel care nu se inte- 
resează să dobândească avere are 
mereu ce îi trebuie. Pentru că adevă- 
rata avere o dobândeşti nu atunci 
când te îmbogăţeşti, ci atunci când 
nu vrei să te îmbogăţeșşti. lată ce 
vreau să spun prin aceasta: există 
oameni care răpesc de la toţi, după 
cum există bogaţi care dăruiesc tutu- 
ror. Primii se îmbogăţesc adunând, 
ceilalți se îmbogăţesc dând. Primii 
seamănă pe pământ, ceilalţi seamă- 
nă în cer. Şi cu cât este mai bun cerul 
faţă de pământ, cu atât mai bună 
este averea celui care strânge în cer 
faţă de a celui care strânge pe pă- 
mânt. De aceea, Domnul ne porun- 
ceşte: Nu vă adunaţi comori pe pă- 
mânt, unde molia şi rugina le strică 
şi unde furii le sapă şi le fură, ci 
adunați-vă comori în cer, unde nici 
molia, nici rugina nu le strică, unde 
furii nu le sapă şi nu le fură (Mt. 6, 
19-20). Vindeţi averile voastre şi 
dați milostenie; faceți-vă pungi care 
nu se învechesc, comoară neîm- 
puținată în ceruri, unde fur nu se 
apropie, nici molie nu o strică (Le 
12, 33). Fiţi milostivi, precum şi Ta- 
tăl vostru este milostiv... Daţi şi se 
va da. Turna-vor în sânul vostru o 
măsură bună, îndesată, clătinată şi 
cu vârf... (Le 6, 35-38). 


Aşadar, pentru ca şi noi să fim mi- 
luiţi de către Domnul, să fim milos- 
tivi cu semenii noştri. Pentru ziua 
Judecăţii, să adunăm averi în cer, a- 
veri care vor putea să stingă focul ia- 
dului şi să ne dăruiască lumina dum- 
nezeiască, adică viaţa şi fericirea veş- 
nică, căci milostenia izbăveşte de la 
moarte şi curăţă orice păcat (ob. 12, 
9). 








Anul 1940, an deosebit de greu pen- 
tru noi, a însemnat urcarea în scau- 
nul arhieresc al Huşilor a lui Grigo- 
rie Leu. Fusese în tinereţe preot de 
mir, la rândul său fiind fiu de preot 
dintr-unul din satele de răzeși ale ju- 
dețului Vaslui (dintr-un lung, şir de 
preoţi, până la înaintaşul Mihai Leu 
- blagocinul, popă de tabără al lui 
Ştefan cel Mare, cu piatra de mor- 
mânt datată 1507), însă a rămas cu- 
rând văduv şi cu doi copii mici. 


Anii primului război mondial îl gă- 
sesc pe front, sprijinind şi încura- 


Prut au apărut avangărzile Armatei 
Roşii, Episcopul a strâns în jurul său 
întregul sobor de preoţi, a așezat 
cântăreții în şiruri pentru a duce cu- 
vântul printre mulţimea de oameni 
și, când au ieșit la iveală tancurile a 
început o slujbă solemnă de încre- 
dinţare a zecilor de mii de suflete, 
strânse pe dealurile din jur, în grija 
Domnului. Mulțimea ocupa un spa- 
țiu imens, părând duşmanului o în- 
treagă armată, dar, nevăzându-se ar- 
mament. Au fost trimişi cercetaşi să 
constate despre ce era vorba. Iar cer- 
cetașii, oricât de educați la Comso- 
mol, când au văzut imensa slujbă la 





Calendarul mărturisitorilor 


Episcopul Grigorie Leu 


Glasul celui ce strigă în pustie 





jând ostașii români. Apoi se implică 
în ridicarea nivelului duhovnicesc și 
intelectual al Seminarului din Isma- 
il, unde este profesor câţiva ani. Lu- 
crarea sa a vizat, însă, întreaga Basa- 
rabie, unde, alături de alţi preoţi râv- 
nitori şi cu dragoste de neam, ajută 
la înfiinţarea Facultăţii de Teologie 
din Chişinău, pentru a da poporului 
preoţi care să slujească în limba ro- 
mână. Interbelic, a fost vicar la Iaşi 
şi apoi episcop de Argeş. În urma sa 
au rămas zidiri sau renovări de bise- 
rici și catedrale, vorbe frumoase în 
tipărituri (a scris îndeosebi pentru 
întărirea credincioşilor împotriva 
prozelitismului sectar tot mai agre- 
SIV). 


Urmează întronarea pe scaunul epis- 
copiei Hușilor, din Vasluiul natal. 
Părintele Constantin Galeriu a fost 
prezent la înscăunare şi mărturisea: 


„Am şi acum în imagine chipul 
luminos, iradiind de ha- 


rul divin lăuntric. Personali- 
tatea sa mi s-a întipărit și mai pro- 
fund în primăvara anului 1940, când 
a trecut ca episcop la Huşi.” Cu toate 
că este arhiereu în anii grei ai război, 
cu ajutorul credincioşilor, ierarhul 
va repara catedrala afectată de cu- 
tremur şi va ridica un azil de bătrâni. 


Cu crucea în faţa soldaților 
ruşi 


În august 1944, când ofensiva sovie- 
tică rupsese frontul şi pustia Moldo- 
va, episcopul martir își întăreşte cre- 
dincioşii. lată ce scrie unul dintre 
nepoţii episcopului despre acest mo- 
ment: „Când pe dealurile dinspre 





care se rugau preoţii și oamenii de 
rând, au îngenunchiat şi s-au trezit 
în ei simţurile pravoslavnice. Acelaşi 
lucru s-a întâmplat și cu batalioanele 
și regimentele venite ulterior. Au în- 
genunchiat cu toţii şi au ascultat 
slujba. De-o parte a altarului, de 
sub cerul liber, erau mii de ţărani 
moldoveni, de partea cealaltă miile 
de ocupanți din armata anticristu- 
lui, împăcați, pentru o clipă, sub 
slujirea divină. Reveniţi la sufletele 
lor curate, soldaţii ruşi alungau dia- 
volul leninist, îngenunchind şi fă- 
cându-şi semnul crucii. Înaintarea 
sovietică s-a oprit, o clipă, pe dealu- 
rile Bârladului”. (Paul Leu) 


Martiriul 


După 1945 1 se iau treptat toate sur- 
sele de venit ale episcopiei, dar Gri- 
gorie Leu nu cedează și este mereu 
alături de preoţi şi popor. EI va pro- 
testa şi atunci când comuniştii au re- 
fuzat să ridice obligaţia cotelor pen- 





tru ţăranii moldoveni greu încercaţi 
de secetă, dar și când sunt arestaţi 
preoţi şi călugări basarabeni, pe care 
îi adăpostea în cadrul episcopiei. U- 
nul dintre fiii săi, Victor-Vasile Leu, 
a urmat lucrarea preoțească a tată- 
lui, fiind cel mai activ preot al dias- 
porei româneşti din Austria. Acest 
lucru a fost o nouă piesă la dosarul 
împotriva episcopului Grigorie Leu. 


Iubit de oameni şi având un cuvânt 
cu mare putere, prin care vădea ate- 
ismul și viclenia ideologiei comunis- 
te, episcopul Hușilor însemna pen- 
tru putere o piedică şi un pericol, 
prin predici, scrisori, vizite pastora- 
le. Ca atare hotărăsc să-l îndepărte- 
ze. Sub pretextul numărului mic de 
credincioşi, la 5 februarie 1949 s-a 
dat decretul de desființare a Episco- 
piei, după aproape 400 de ani de 
existenţă (la Huşi fuseseră episcopi: 
Dosoftei, pana de început a limbii 
române, Iacob Stamate, care a adus 
la episcopie o parte din mâna Sf. Mc. 
Chiriachi, Veniamin Costache, ierar- 
hul intelectual şi gospodar în acelaşi 
timp, Nicodim Munteanu, viitorul 
patriarh). Grigorie Leu este chemat 
de Petru Groza, primul ministru, la 
Bucureşti pentru a justifica lucrarea 
sa de episcop. Plin de demnitate, ier- 
arhul îi cere lui Groza: 


- Îndepărtaţi-mă pe mine, 
dar lăsaţi Episcopia! 


Bineînţeles că soarta episcopiei, dar 
și a ierarhului său erau deja pecetlui- 
te. Apoi este poftit la o masă, care de 
fapt a însemnat o simplă cafea. Fata- 
lă. Imediat după părăsirea locului a 
început să se simtă rău. Şi-a dat sea- 
ma că fusese otrăvit. 


lerarhul s-a întors cu trenul spre 
Huşi. A telegrafiat la Medgidia pen- 
tru a fi anunţată cumnata sa, Valen- 
tina Leu, medic de profesie, ca să 
vină de urgenţă. Conştient că va 
muri în scurt timp, a spus tuturor 
persoanelor apropiate că a fost otră- 
vit prin cafeaua pe care o băuse la 
masă cu primul ministru. În ultima 
zi a lunii februarie, a apărut hemora- 
gia digestivă, iar în dimineaţa zilei 
următoare, marți, 1 martie 1949, 
după ce i se făcuse Sf. Maslu, Episco- 
pul Grigorie Leu a trecut la Domnul. 
Valentina Leu a cerut analize, sus- 
pectând că decesul ar fi fost provocat 
prin otrăvire, deoarece a constatat 
reacţii fiziologice provocate de fac- 
tori necunoscuţi, iar în sputa elimi- 
nată s-au observat urme de arsenic. 
Scrisoarea şi proba de spută nu au 
mai ajuns la spital, deoarece labora- 
torul a fost închis în ziua următoare, 
iar medicii au plecat. În aceeaşi zi, 


